- ભારતમાં IPL એટલે કે ઇન્ડિયન પ્રીમિયર લીગ છેલ્લા એક દાયકાથી સુપરહીટ છે - પરંતુ પાકિસ્તાનના ખેલાડીઓનો તેમાં ગજ વાગ્યો નથી - આથી પાકિસ્તાને પોતાને ત્યાં આવી જ ટુર્નામેન્ટ શરૂ કરી છે  - આ ટુર્નામેન્ટને PCL એટલે કે ‘પાકિસ્તાન ક્રિકેટ લીગ’; નામ અપાયું છે - PCLમાં ટોટલ 6 ટીમો રમે છે - જેમાં 5 ટીમો એક એક મેચ જીતી ચૂકી છે - પરંતુ PCLમાં એક ટીમ એવી છે જેની હાલત ખૂબ જ કફોડી છે - આ ટીમનું નામ છે લાહોર કલંદર - ટીમ પાંચ મેચ રમી છે અને એક પણ નથી જીતી શકી - લાહોર કલંદરમાં બ્રેન્ડમ મૈકુલમ, સુનીલ નારાયણ, દિનેશ રામદીન અને પાકિસ્તાનના ઉમર અકમલ જેવા ખેલાડીઓ સામેલ છે - આટલા જોરદાર પ્લેયરોને જોવા માટે તેમના ફેન્સ ગ્રાઉન્ડ પર આવે છે - પરંતુ દરેક વખતે હારના કારણે દર્શકો નિરાશ થઇને જતા રહે છે - આવા જ એક નિરાશ દર્શકે ગુસ્સામાં આવીને આ ટીમને ઓનલાઇન વેચવા કાઢી છે - મજાની વાત તો એ છે કે ટીમની કિંમત ફક્ત એક ડોલર - એટલે 65 રૂપિયા રાખી છે - લાહોર કલંદર ઑનલાઇન ઑક્શન સાઇટ ‘eBay’; પર ઉમર અકમલના ફોટા સાથે 65 રૂપિયામાં વેચાઈ રહી છે - ગુસ્સે થયેલાં દર્શકે ટીમની કન્ડિશન પણ લખી છે - જેમાં લખ્યું છે, આ ટીમના બધા પાર્ટ્સ તો છે પણ, બરાબર કામ નથી કરી રહ્યા - આ વાત સીધી ટીમનાં સંદર્ભમાં કરી છે - અલબત્ત, આ હરકત રોષ વ્યક્ત કરવા માટે જ કરાઈ છે - પરંતુ લોકોને આ 65 રૂપિયાવાળી ટીમ જોઇને જબ્બર મજા પડી ગઈ છે - તેની તસવીરો સોશિયલ મીડિયામાં રાતોરાત વાઇરલ થઈ ગઈ છે - આ એડ પાકિસ્તાનથી ઇન્ડિયા સુધી આવી પહોંચી છે